Diari Oficial de la Generalitat Valenciana


Sumari del DOGV 5730, del 28-03-2008 (2008/2882)

RESOLUCIÓ de 4 de març de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del protocol addicional pel qual es determinen les aportacions econòmiques de les parts i s'incorporen els proyectes seleccionats, en ambós casos en referència a l'exercici de 2007, com a annex al conveni sobre prórroga del conveni-programa per al desplegament de prestacions bàsiques de servicis socials de corporacions locals, subscrit entre el Ministeri de Treball i Afers Socials i la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5730

Data del DOGV
:   28-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2882


Data del document
:   04-03-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * administració central
    * administració local
    * servei social
    * cooperació administrativa

RESOLUCIÓ de 4 de març de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del protocol addicional pel qual es determinen les aportacions econòmiques de les parts i s'incorporen els proyectes seleccionats, en ambós casos en referència a l'exercici de 2007, com a annex al conveni sobre prórroga del conveni-programa per al desplegament de prestacions bàsiques de servicis socials de corporacions locals, subscrit entre el Ministeri de Treball i Afers Socials i la Generalitat. [2008/2882]  
El Ministeri de Treball i Afers Socials i la Generalitat han subscrit, després de la tramitació prèvia reglamentària, el 23 de novembre de 2007, protocol addicional pel qual es determinen les aportacions econòmiques de les parts i s'incorporen els projectes seleccionats, en ambdós casos en referència a l'exercici de 2007, com a annex al conveni sobre prorroga del conveni-programa per al desplegament de prestacions bàsiques de servicis socials de corporacions locals.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat protocol, que ha quedat inscrit en el Registre de Convenis de la Generalitat amb el número 0395/2008, i que figura com a annex d'esta resolució.  
Valencia, 4 de març de 2008.- El director general de Relacions amb les Corts i Secretariat del Consell: Ángel Mompó Romero.  
Protocol addicional pel qual es determinen les aportacions econòmiques de les parts i s'incorporen els projectes seleccionats, en ambdós casos en referència a l'exercici de 2007, com a annex al conveni sobre pròrroga del conveni programa per al desplegament de prestacions bàsiques de servicis socials de corporacions locals, subscrit entre el Ministeri de Treball i Seguretat Social i la Generalitat Valenciana.  
Madrid, 23 de novembre de 2007  
Reunits  
D'una part, Jesús Caldera Sánchez-Capitán, com a ministre de Treball i Afers Socials, nomenat per Reial Decret 558/2004, de 17 d'abril (Boletín Oficial del Estado núm. 94, de 18 d'abril de 2004), en nom i representació de l'administració General de l'Estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que es dóna a esta per (Boletín Oficial del Estado núm. 12, de 14 de gener), sobre competència per a celebrar convenis de col·laboració amb les comunitats autònomes.  
I d'una altra part, Juan Gabriel Cotino Ferrer, conseller de Benestar Social i vicepresident tercer del Consell, nomenat per Decret 8/2007, de 28 de juny (Diari Oficial de la Comunitat Valenciana de 29 de juny), del president de la Generalitat, que es troba autoritzat per a la firma d'este conveni per a la firma del present protocol per acord adoptat el 2 de novembre de 2007, pel Consell de la Generalitat, d'acord a l'article 17 de la Llei 5/1983, de 30 de desembre, del Consell.  
Ambdós parts es reconeixen mútua capacitat per a obligar-se i convindre, i  
Manifesten  
Que el Ministeri de Treball i Seguretat Social i la Generalitat Valenciana van subscriure, amb data 5 de maig de 1988, un conveni programa per al desplegament de prestacions bàsiques de servicis socials de corporacions locals.  
Que, creat per Reial Decret 727/1988, d'11 de juliol, el Ministeri de Treball i Afers Socials, este departament va assumir les competències que fins a eixe moment detenia el Ministeri de Treball i Afers Socials en matèria d'acció social i servicis socials, substituint per tant a este últim com a part en el conveni a què es fa referència més amunt, el qual va ser objecte de pròrroga per als exercicis successius de 1989 i 1990.  
Que el Ministeri de Treball i Afers Socials es crea en virtut del Reial Decret 758/1996, de 5 de maig, assignant-li les competències que fins llavors tenia atribuïdes l'extint Ministeri d'Afers Socials en matèria d'assistència i servicis socials, i substituïx, per tant, a este últim com a part en el conveni a què es fa referència més amunt.  
Que la reestructuració dels departaments ministerials ha sigut establida per Reial Decret 553/2004, de 17 d'abril.  
Que, precisament, el conveni subscrit pel Ministeri d'Afers Socials i la Generalitat Valenciana sobre pròrroga per a 1990 del Conveni de 5 de maig de 1988 a què s'està fent referència, establia en la seua clàusula tercera la pròrroga automàtica d'aquell per a exercicis econòmics successius, si no hi ha denúncia expressa d'alguna de les parts.  
Que, no obstant això, d'eixa pròrroga automàtica s'exclouen les quantitats en què es xifren, per a cada exercici pressupostari, les aportacions econòmiques que les parts signatàries realitzen per al finançament dels projectes inclosos en la programació anual prevista en el conveni, i les dites aportacions han de ser objecte d'actualització cada any, a fi d'ajustar-les a les previsions pressupostàries que s'establisquen.  
Que, de conformitat amb les comunitats autònomes en la Conferència Sectorial d'Afers Socials, el Govern, per Acord de Consell de Ministres de 23 de febrer de 2007 (Boletín Oficial del Estado núm. 72, de 24 de març), va aprovar els criteris objectius de distribució entre comunitats autònomes del crèdit pressupostari 73.01.238K.689.03, per al desplegament de prestacions bàsiques de servicis socials de corporacions locals.  
Que havent-se efectuat, conforme al procediment previst en el conveni abans esmentat, la determinació de les aportacions econòmiques de les parts corresponents a l'any 2007, correspon instrumentar-la a través del present protocol addicional, junt amb la selecció de projectes sobre prestacions bàsiques de servicis socials realitzada per la Generalitat Valenciana i aprovada així mateix, a l'efecte de finançament conjunta, d'acord amb el procediment i la forma previstos en el conveni programa.  
Per tot el que s'ha manifestat, i en virtut del que establix l'article 6 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, ambdós parts acorden subscriure el present protocol addicional al Conveni de Cooperació subscrit amb data 5 de maig de 1988, prorrogat pels de 4 maig de 1989 i 5 de novembre de 1990, el qual es regirà per les següents  
Clàusules  
Primera  
La incorporació -com a annex al conveni programa esmentat en el primer paràgraf del manifest i perquè formen la seua part integrant- dels projectes presentats per les entitats locals de l'àmbit territorial de la Generalitat Valenciana, i que queden relacionats en l'annex del present protocol addicional.  
Segona  
La dotació econòmica corresponent a la Generalitat valenciana per a l'execució del conveni programa dins l'exercici econòmic de 2007, a càrrec de l'aplicació econòmica 86.17.443.40.4, T-0228 «Servicis Socials Generals» del pressupost de 2007, és de catorze milions cent cinquanta-quatre mil huit-cents cinquanta-huit euros amb trenta-un cèntims (77.451.899,31 €).  
L'import total es distribuirà entre les administracions públiques concertants de la forma següent:  
- Corporacions locals 30.031.900,50 €  
- Comunitat autònoma 00.558.160,31 €  
- Ministeri de Treball i Afers Socials 9.444.636,58 €  
Total 98.150.976,39 €  
Tercera  
En la mesura que es puga, ambdós administracions públiques faran extensius els projectes inclosos en este protocol addicional a anys successius, en els termes establits respecte d'això en la clàusula novena del mencionat conveni programa de 5 de maig de 1988 i en la clàusula tercera del conveni per a la seua pròrroga, de 5 de novembre de 1990.  
Quarta  
Atesa la naturalesa administrativa d'este conveni de col·laboració, l'ordre jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant la seua execució, sense perjudici de la competència, si és el cas, del Tribunal Constitucional, d'acord amb el que disposa l'article 8.3 de la Llei 30/1992, de 26 de novembre.   
I en prova de conformitat subscriuen el present protocol addicional en dos exemplars en el lloc i la data indicats en este document.  
El ministre de Treball i Afers Socials, p. d. (Orde comunicada el 14 de març de 2007), la secretària d'Estat de Servicis Socials, Famílies i Discapacitat: Amparo Valcarce García.  
El conseller de Benestar Social i vicepresident tercer del Consell: Juan Gabriel Cotino Ferrer.